Άλεξ Τζέιμς (ποδοσφαιριστής)

Ο Αλεξάντερ Ουίλσον «Άλεξ»  Τζέιμς (Alexander Wilson "Alex" James, 14 Σεπτεμβρίου 1901 – 1 Ιουνίου 1953) ήταν Σκωτσέζος διεθνής ποδοσφαιριστής. Είναι κυρίως γνωστός ως βασικός συντελεστής στην Άρσεναλ κατά τη δεκαετία του 1930, με την οποία κέρδισε οκτώ τρόπαια. Θεωρήθηκε ως ένας από τους καλύτερους παίκτες του κόσμου στην εποχή του, ενώ αναφέρεται και ως ο κορυφαίος Σκωτσέζος όλων των εποχών.

 Βιογραφία 

Ο Τζέιμς φοίτησε στην Ακαδημία Μπέλσχιλ στο Μπέλσχιλ, όπου ξεκίνησε μια μακρά φιλία με τον Χιούι Γκάλαχερ. Ξεκίνησε την ποδοσφαιρική του καριέρα ως νεαρός με τις τοπικές ομάδες νέων, Μπέλσχιλ Αθλέτικ και Άσφιλντ. 

Εντάχθηκε στους Ρέιθ Ρόβερς το 1922. Έχοντας τερματίσει τρίτη στη σεζόν πριν από την άφιξή του, η καλύτερη επίδοση των Ρόβερς στο πρωτάθλημα όσο ο Τζέιμς ήταν στον σύλλογο ήταν η τέταρτη το 1924. Συνολικά, πραγματοποίησε σχεδόν εκατό εμφανίσεις στο πρωτάθλημα στις τρεις σεζόν του στο Σταρκς Παρκ.John Litster (October 2012): "A Record of pre-war Scottish League Players". Scottish Football Historian magazine Μεταγράφηκε στην Πρέστον Νορθ Εντ το 1925, ομάδα της δεύτερης κατηγορίας. Παρότι σίγουροι για την άνοδο, τερμάτισαν μόνο στην έκτη και τέταρτη θέση αντίστοιχα. Στη συνέχεια, διαφώνησε με την ομάδα, αρχικά για τον μισθό του, αλλά και επειδή η Πρέστον δεν τον άφηνε πάντα ελεύθερο για διεθνείς υποχρεώσεις με τη Σκωτία. Συνολικά, ο Τζέιμς σημείωσε 55 γκολ σε 157 εμφανίσεις με την ομάδα.

Ο Τζέιμς έφυγε από το Πρέστον για την Άρσεναλ του Χέρμπερτ Τσάπμαν το 1929, κάνοντας το ντεμπούτο του εναντίον της Λιντς Γιουνάιτεντ στις 31 Αυγούστου 1929, δύο εβδομάδες πριν από τα 28α γενέθλιά του. Για να παρακάμψει τους κανόνες για τους μέγιστους μισθούς, η Άρσεναλ κανόνισε έτσι ώστε η απασχόλησή του στον σύλλογο να συμπληρωθεί από μια θέση "αθλητικού επιδείκτη" με ετήσιο εισόδημα 250 λιρών στο Selfridges, το πολυκατάστημα του Λονδίνου. Είχε μία μέτρια πρώτη σεζόν στην Άρσεναλ, εν μέρει καθώς ανάρρωνε από τραυματισμούς που είχε συσσωρεύσει στην Πρέστον, ενώ ο σύλλογος κατετάγη στην 14η θέση της βαθμολογίας. Ωστόσο, η πρώτη του σεζόν έφερε το πρώτο τρόπαιο, όταν έπαιξε στον τελικό του Κυπέλλου Αγγλίας το 1930 εναντίον της Χάντερσφιλντ Τάουν, σκοράροντας το πρώτο γκολ στη νίκη με 2-0, δίνοντας στην Άρσεναλ το πρώτο της μεγάλο τίτλο.

Με την πάροδο του χρόνου, έγινε η ηγετική φυσιογνωμία της Άρσεναλ, που συχνά αναφέρεται ως η καλύτερη ομάδα του κόσμου στην εποχή της. Παίζοντας ως επιθετικός μέσος (τότε left inside forward, σκόραρε σχετικά λίγα γκολ για την Άρσεναλ - μόνο 27 σε 261 εμφανίσεις - αλλά δημιούργησε πολλά περισσότερα. Κατέκτησε τρία συνεχόμενα πρωταθλήματα (1933–35) αλλά στα δύο πρώτα προβλήματα τραυματισμών περιόρισα την παρουσία του. Την περίοδο 1935–36, κατέκτησε το τελευταίο του τρόπαιο, ένα δεύτερο Κύπελλο Αγγλίας, όταν οδήγησε την Άρσεναλ στη νίκη με 1–0 επί της Σέφιλντ Γιουνάιτεντ. Κατά τη διάρκεια της θητείας του στην Άρσεναλ, ο σύλλογος έφτασε σε πέντε τελικούς, χάνοντας μόνο έναν, τον τελικό του Κυπέλλου Αγγλίας του 1932 με τον Τζέιμς να απουσιάζει λόγω τραυματισμού. 

Παρά την αγωνιστική του πορεία με τους συλλόγους, ο Τζέιμς σημείωσε μόνο οκτώ συμμετοχές με τη Εθνική Σκωτίας σημειώνοντας τέσσερα γκολ. Αυτό οφειλόταν εν μέρει στην απροθυμία του Πρέστον να τον αφήσει ελεύθερο για διεθνείς αγώνες. Έκανε το διεθνές ντεμπούτο του στις 31 Οκτωβρίου 1925 σε έναν αγώνα εναντίον της Ουαλίας, τον οποίο η Σκωτία νίκησε με 3–0. Με τη θρυλική ομάδα των Wembley Wizards σκόραρε δύο γκολ στη συντριβή τους με 5–1 επί της Αγγλίας στο Γουέμπλεϊ το 1928.

thumb 

Ο Τζέιμς υπήρξε ο κορυφαίος ποδοσφαιριστής στο Ηνωμένο Βασίλειο στην εποχή του. Φημίστηκε για το υψηλό επίπεδο ποδοσφαιρικής του ευφυΐας, τον εξαιρετικό έλεγχο της μπάλας και τις εξαιρετικές πάσες του. Τα φαρδιά σορτς του λόγω ρευματισμών έγιναν το σήμα κατατεθέν του. Το κορυφαίο αγγλικό περιοδικό World Sports το 1955 τον χαρακτήρισε ως τον καλύτερο παίκτη όλων των εποχών, όπως και οι The Times και ο Ιταλός νικητής του Παγκοσμίου Κυπέλλου Βιτόριο Πότσο. Η προέλευση του από μία μικρή χώρα σε μία εποχή που το βρετανικό ποδόσφαιρο είχε επιλέξει να απομονωθεί από τον υπόλοιπο κόσμο του στέρησε τη διεθνή αναγνώριση. 
Εισήχθη τόσο στο Hall of Fame του σκωτσέζικου ποδοσφαίρου, όσο και του αγγλικού το 2005, σε αναγνώριση της συμβολής του στο αγγλικό ποδόσφαιρο.

 Τίτλοι και διακρίσεις 

Άρσεναλ
 Πρωτάθλημα (4): 1930–31, 1932–33, 1933–34, 1934–35
 Κύπελλο Αγγλίας (2): 1929–30, 1935–36 
 FA Charity Shield (2): 1931, 1933

Ατομικές διακρίσεις
 Αίθουσα Φήμης Αγγλικού Ποδοσφαίρου: 2005 
 Αίθουσα Φήμης Σκωτσέζικου Ποδοσφαίρου: 2005
 Αίθουσα Φήμης της Ρέιθ Ρόβερς: 2013

 Παραπομπές 

 Εξωτερικοί σύνδεσμοι 




Κατηγορία:Σκωτσέζοι ποδοσφαιριστές 
Κατηγορία:Ποδοσφαιριστές Εθνικής Σκωτίας 
Κατηγορία:Ποδοσφαιριστές Άρσεναλ 
Κατηγορία:Ποδοσφαιριστές Πρέστον Νορθ Εντ 
Κατηγορία:Μέσοι ποδοσφαιριστές